Volke in die Bybel - www.bybelkennis.co.za
Volke in die Bybel
by Mitch Kalp · Published 08/07/2010 · Updated 28/09/2014
Volke in die Bybel – Jan van der Watt
Ek wil graag weet wie is al die “volke’ in die Bybel (aan wie of wat glo hulle) en wie verteenwoordig dit vandag? Die Jode, nie-Jode, Fariseërs, Samaritane, Egiptenaars, en al die ander?
Ons kan nie al die volke in die Bybel hier noem of beskryf nie. In die Bybel A-Z is daar baie inligting oor hierdie groepe. Die enkeles wat in die vraag genoem is, kan ons kortliks so beskryf.
a) Daar was volke (soos ons ook vandag volke het wat spesifieke lande of gebiede bewoon) soos die Duitsers, of Swede. So kry ons die Egiptenare, die Assiriërs, die Babiloniërs, ens. Die Jode is ook so volk (nie-Jode is natuurlik mense wat nie Jode is nie). Die Jode is die mense wat hulleself as nageslag van Abraham sien, wat uit Egipte verlos is en aan wie God die beloofde land Israel gegee het. Na hulle ballingskap in Babilon is hulle terug Jerusalem toe en as Jode het hulle toe daar verder gewoon. Die Egiptenare is die mense wat in Egipte gebly het en vandag nog daar bly.
Die Samaritane is ŉ volk wat in Samaria – deel van die huidige Israel – gebly het (en nog bly). Toe die Jode in ballingskap weggevoer is (8-6 eeue voor Christus) het ŉ klomp mense in Palestina agtergebly; dit was mense wat die oorwinnaars, die Assiriërs en Babiloniërs nie wou gehad het nie. Hulle het net die bestes as slawe en werkers saamgevat. Die land, stede en huise was natuurlik met die ballingskap ontruim, want baie van die bewoners is mos as slawe weggevoer. Ander omringende volke het toe in die Joodse gebiede ingetrek en die land en huise, ens. vir hulle gevat. Die Jode wat agtergebly het, het met hulle vermeng en so het die Samaritane as aparte volk ontstaan. Omdat die Jode nie dink hulle is egte Jode nie, wou hulle nie veel met die Samaritane te doen hê nie.
b) Die Fariseërs en Sadduseërs is weer soos politieke partye. Die Sadduseërs was ŉ groep wat eintlik hoofsaaklik tot die leiers in Jerusalem beperk was. Dit was so soort van ŉ elite groep wat ook baie invloed in die politiek gehad het. Omdat hulle hoofsaaklik rykes van Jerusalem was, het hierdie groep ook ophou bestaan nadat Jerusalem in 70nC vernietig is. Die Fariseërs was weer ŉ groep wat baie godsdienstig was – hulle het die Wet getrou gehou en was byna soos polisiemanne wat moet kyk dat die wet goed gehou word. Dit was dus ŉ konserwatiewe deel van die Joodse gemeenskap. Daarom het hulle ook nogal met Jesus gebots.
Outeur: Prof van der Watt
Europese volke in die Ou Testament
by Mitch Kalp · Published 18/11/2010 · Last modified 28/09/2014
Die koninkryk van God is hier
Jesus se Moeder tydens sy kruisiging
God is regverdig daarom is daar iets soos straf
24 September: Skuldgevoelens is nie nodig nie. – Jan van der Watt
Verheug en bedroef
Laat sy Liefde jou Lei: Ons is deel van mekaar
Laaste 7 Dae: 5,731
Laaste 30 Dae: 22,506
Laaste 365 Dae: 338,220